Ціхаакіянская залацістая сеўка – вельмі падобны від да еўрапейскай, і асабліва да амерыканскай залацістай сеўкі, падвідам якой лічылася да 1986 году. Від шырока распаўсюджаны ў арктычнай тундры ад Сібіры да Заходняй Аляскі. Вядома як адзін з самых доўгадыстанцыйных мігрантаў – без адпачынку і пасадкі можа пераадольваць адлегласці нават да 13 тысяч км! Птушкі з Сібіры зімуюць у Афрыцы, Індакітаі і нават у Аўстраліі, птушкі з Аляскі – на ціхаакіянскіх астравах Фіджы, Гаваі ды іншых, на Новай Зеландыі.